CELEX: C2006/060/79
Language: hu
Date: 2006-03-11 00:00:00
Title: T-435/05. sz. ügy:  2005. december 5-én  benyújtott kereset – Danjaq kontra OHIM

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/41
            
         2005. december 5-én benyújtott kereset – Danjaq kontra OHIM
   (T-435/05. sz. ügy)
   (2006/C 60/79)
   A keresetlevél nyelve: angol
   Felek
   
      Felperes: Danjaq LLC (Santa Monica, Amerikai Egyesült Államok) (képviselők: L. Berg, S. Skrein, G. Hobbs, G. Hollingworth ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Mission Productions GmbH (München, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a fellebbezési tanácsnak az R 1118/2004-1. sz. ügyben hozott határozatát;
            
         
               —
            
            
               Az Elsőfokú Bíróság adjon helyt a felszólalónak a 2 256 378 bejelentési számú közösségi védjeggyel kapcsolatos felszólalásának, vagy másodlagosan utalja vissza a felszólalást a Belső Piaci Harmonizációs Hivatalhoz további eljárásra a Bíróság ítéletének megfelelően;
            
         
               —
            
            
               Az Elsőfokú Bíróság ítélje meg a felszólalónak az eljárással kapcsolatos költségeit.
            
         Jogalapok és fontosabb érvek
   
      A közösségi védjegy bejelentője: Mission Productions GmbH.
   
      Az érintett közösségi védjegy: a „Dr. No” szóvédjegy a 9., 12., 18., 25. és 32. osztályba tartozó áruk tekintetében – 2 256 378 sz. bejelentés.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A korábbi közismert, nem lajstromozott és a kereskedelemben használt „Dr. No” és „Dr. NO” védjegy és megjelölés, filmek, DVD-k, képregények, hangfelvételek, könyvek, poszterek és action figurák (játékok) tekintetében.
   
      A felszólalási osztály határozata: A felszólalást teljes egészében elutasította.
   
      A fellebbezési tanács határozata: A fellebbezést elutasította.
   
      Jogalapok: A 40/94 tanácsi rendelet 8. cikke (2) bekezdése c) pontjának megsértése, mivel a fellebbezési tanács tévesen értelmezte a Párizsi Egyezmény 6a. cikkét azáltal, hogy megállapította, hogy a Közösségen belüli használatot a bejelentőnek kell bizonyítania.
   A 40/94 tanácsi rendelet 8. cikke (1) bekezdése a) és b) pontjának megsértése, mivel az ütköző védjegyek között fennáll az összetévesztés veszélye az ütköző védjegyek és az általuk lefedett áruk azonossága miatt.
   A 40/94 tanácsi rendelet 8. cikke (4) bekezdésének és 73. cikkének, valamint a 2868/95 bizottsági rendelet 50. szabálya (2) bekezdésének és 52. szabálya (1) bekezdésének megsértése, mivel a fellebbezési tanács nem vette figyelembe a 40/94 tanácsi rendelet 8. cikke (4) bekezdése szerinti felszólalást, és fel kellett volna ismernie, hogy a bejelentő a korábbi jogok jogosultja, és a felszólalásban hivatkozott védjegyeket a kereskedelemben korábban használta.